Meddelelse fra Kommissionen i henhold til artikel 4, stk. 1, litra a), i Rådets forordning (EØF) nr. 2408/92

Indførelse af forpligtelse til offentlig tjeneste for så vidt angår ruteflyvning i Frankrig

(2001/C 72/03)

(EØS-relevant tekst)

I. I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har Frankrig besluttet at indføre forpligtelse til offentlig tjeneste vedrørende ruteflyvning på følgende ruter:

Toulon/Hyères-Bordeaux,

Toulon/Hyères-Toulouse,

Toulon/Hyères-Nantes.

II. Forsyningspligten er som følger:

Mindste antal beflyvninger, kapacitet, flytype og fartplan:

Toulon/Hyères-Bordeaux

Luftfartsselskabet skal beflyve ruten med mindst to daglige returflyvninger morgen og aften, mandag til fredag, med undtagelse af ferie- og helligdage, i 235 dage om året. I weekenden skal ruten beflyves med mindst én daglig returflyvning lørdag morgen og én returflyvning søndag aften i 90 dage om året.

Fartplanen skal på arbejdsdage gøre det muligt for forretningsrejsende at foretage en returflyvning samme dag med mindst syv timer på bestemmelsesstedet, både i Bordeaux og i Toulon.

Ruten skal beflyves uden mellemlandinger mellem Toulon/Hyères og Bordeaux.

Flyvningerne skal foretages med et trykreguleret fly, med en kapacitet på mindst 17 pladser.

Toulon/Hyères-Toulouse

Luftfartsselskabet skal beflyve ruten med mindst to daglige returflyvninger morgen og aften, mandag til fredag, med undtagelse af ferie- og helligdage, i 235 dage om året. I weekenden skal ruten beflyves med mindst én daglig returflyvning lørdag morgen og en returflyvning søndag aften, i 90 dage om året.

Fartplanen skal på arbejdsdage gøre det muligt for forretningsrejsende at foretage en returflyvning samme dag med mindst syv timer på bestemmelsesstedet, både i Toulouse og i Toulon.

Ruten skal beflyves uden mellemlandinger mellem Toulon/Hyères og Toulouse.

Flyvningerne skal foretages med et trykreguleret fly, med en kapacitet på mindst 17 pladser.

Toulon/Hyères-Nantes

Luftfartsselskabet skal beflyve ruten med mindst to daglige returflyvninger morgen og aften, mandag til fredag, med undtagelse af ferie- og helligdage, i 235 dage om året. I weekenden skal ruten beflyves med mindst én daglig returflyvning lørdag morgen og en returflyvning søndag aften, i 90 dage om året.

Fartplanen skal på arbejdsdage gøre det muligt for forretningsrejsende at foretage en returflyvning samme dag med mindst seks og en halv time på bestemmelsesstedet, både i Nantes og i Toulon.

Ruten skal beflyves uden mellemlandinger mellem Toulon/Hyères og Nantes.

Flyvningerne skal foretages med et trykreguleret fly, med en kapacitet på mindst 17 pladser.

Administration af flyvningerne:

Flyvningerne administreres ved hjælp af mindst ét edb-reservationssystem.

Driftens kontinuitet:

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 3 % af de planmæssige flyvninger pr. IATA-sæson.

Luftfartsselskabet kan kun afbryde flyvningerne med et varsel på mindst seks måneder.

EF-luftfartsselskaberne gøres opmærksomme på, at det kan medføre administrative og/eller retslige sanktioner, hvis driften foretages uden kendskab til forsyningspligten.